CELEX: E2022P0002
Language: et
Date: 2022-01-26 00:00:00
Title: Trygderetteni 26. jaanuari 2022. aasta taotlus EFTA kohtult nõuandva arvamuse saamiseks kohtuasjas A vs. Arbeids- og velferdsdirektoratet (Kohtuasi E-2/22) 2022/C 210/13

25.5.2022   
            
            
               ET
            
            
               Euroopa Liidu Teataja
            
            
               C 210/32
            
         
      Trygderetteni 26. jaanuari 2022. aasta taotlus EFTA kohtult nõuandva arvamuse saamiseks kohtuasjas A vs. Arbeids- og velferdsdirektoratet
      (Kohtuasi E-2/22)
      (2022/C 210/13)
      
         Trygderetten (riiklik kindlustuskohus) esitas 26. jaanuaril 2022 EFTA kohtule taotluse, mis saabus kohtukantseleisse 27. jaanuaril 2022 ja milles sooviti nõuandvat arvamust kohtuasjas A vs. Arbeids- og velferdsdirektoratet. Arvamust taotletakse järgmistes küsimustes:
      
                  1)
               
               
                  Kas selline hüvitis nagu üleminekuhüvitis (overgangsstønad) – vt riikliku kindlustusseaduse § 15–5 esimene lõik koostoimes teise lõigu esimese lausega – kuulub Euroopa Parlamendi ja nõukogu määrus (EÜ) nr 883/2004 (1) reguleerimisalasse vastavalt:
                  
                              a.
                           
                           
                              artikli 3 lõikele 1 ja eelkõige selle punktile j või
                           
                        
                              b.
                           
                           
                              artikli 3 lõikele 3 koostoimes artikliga 70?
                           
                        
            
                  2)
               
               
                  Kas küsimuse 1 kohast hindamist mõjutab nõue tööalase tegevuse kohta, et hüvitis säiliks ka pärast kõige noorema lapse üheaastaseks saamist (vt riikliku kindlustusseaduse § 15–6)?
               
            
         (1)  Euroopa Parlamendi ja nõukogu määrus (EÜ) nr 883/2004 29. aprill 2004, sotsiaalkindlustussüsteemide koordineerimise kohta (ELT L 166, 30.4.2004, lk 1).